Η NACE Αναθ. 2.1 αποτελεί τη νέα έκδοση της Στατιστικής Ταξινόμησης των Οικονομικών Δραστηριοτήτων στην Ευρωπαϊκή Ένωση που πρόκειται να εφαρμοστεί σε όλες τις στατιστικές υπηρεσίες των κρατών μελών της Ευρωπαϊκής Ένωσης από την 1η Ιανουαρίου 2025, αντικαθιστώντας την υπάρχουσα έκδοση ταξινόμησης NACE Αναθ. 2.

Κατόπιν γενικών διαβουλεύσεων με τους κύριους χρήστες της NACE Αναθ. 2, πραγματοποιήθηκε επικαιροποίηση της υπάρχουσας έκδοσης ταξινόμησης σε επίπεδο Ευρωπαϊκής Ένωσης. Την περίοδο από το έτος 2019 έως το έτος 2021 έγιναν προτάσεις για τροποποιήσεις με σκοπό τη βελτίωση του συστήματος ταξινόμησης, λαμβάνοντας υπόψη όλες τις αλλαγές που έχουν σημειωθεί σε οικονομικό και κοινωνικό επίπεδο από την τελευταία αναθεώρηση της ταξινόμησης. Η πρόθεση ήταν να αναπτυχθεί ένα σύστημα που θα αντικατοπτρίζει καλύτερα τις τρέχουσες οικονομικές δραστηριότητες στην Ευρωπαϊκή Ένωση.

Τον Ιούνιο του 2022, καθορίστηκε η δομή της νέας έκδοσης ταξινόμησης της NACE Αναθ. 2.1 και τον Οκτώβριο του 2022 η Ευρωπαϊκή Επιτροπή ενέκρινε τη νέα δομή, εγκρίνοντας τον κατ' εξουσιοδότηση κανονισμό (ΕΕ) 2023/137 από την Επιτροπή.